[Iela, mājas nr.] [Pilsēta, novads, pasta indekss]	t: [tālrunis] f. [fakss]	[E-pasts] [Tīmekļa adrese]
[Biznesa plāna nosaukums] [Biznesa plāna apakšvirsraksts]

Satura rādītājs

Uzņēmuma vadības kopsavilkums	2

Svarīgākā informācija

Mērķi

Misijas pārskats

Panākumu atslēga

Uzņēmuma apraksts	3

Uzņēmuma īpašumtiesības/juridiskā forma

Atrašanās vieta

Interjers

Darba laiks

Produkti un pakalpojumi

Piegādātāji

Pakalpojums

Ražošana

Pārvaldība

Finanšu pārvaldība

Jaunizveidota uzņēmuma/pārņemta uzņēmuma kopsavilkums

Mārketings	6

Tirgus analīze

Tirgus segmentēšana

Konkurence

Cenu noteikšana

Pielikums	9

Sākuma izdevumi

Sākuma kapitāla noteikšana

Naudas plūsma

Prognozēto ienākumu aprēķins

Peļņas vai zaudējumu aprēķins

Bilance

Pārdošanas budžets

Atskaites punkti

Peļņas un zaudējumu sliekšņa analīze

Dažādi dokumenti

Uzņēmuma vadības kopsavilkums

Šo sadaļu rakstiet pašās beigās, lai sniegtu kopsavilkumu par biznesa plāna svarīgākajiem punktiem. Sniedziet īsu, bet pozitīvu uzņēmuma aprakstu, tostarp mērķus un panākumus. Piemēram, ja jūsu uzņēmums jau ir reģistrēts, apsveriet iespēju aprakstīt tā darbības sfēru, kā tas līdz šim ir sasniedzis izvirzītos mērķus un kādas ir nākotnes prognozes. Ja uzņēmums ir jaundibināts, aprakstiet, ko plānojat darīt, kā un kad plānojat to paveikt un kā, jūsuprāt, varētu pārvarēt lielus šķēršļus (piemēram, konkurenci). Varat arī izvēlēties izmantot četrus tālāk norādītos apakšvirsrakstus, lai organizētu un palīdzētu prezentēt kopsavilkumā ietverto informāciju. Piezīme. Lai izdzēstu jebkuru padomu, piemēram, šo, vienkārši noklikšķiniet uz padoma teksta un pēc tam nospiediet atstarpes taustiņu.

Svarīgākā informācija

Sniedziet kopsavilkumu par svarīgākajiem uzņēmējdarbības apsvērumiem. Piemēram, varat iekļaut diagrammu, kurā norādīti pārdošanas apjomi, izdevumi un neto peļņa vairāku gadu garumā. Piezīme. Lai aizstātu parauga diagrammas datus ar saviem datiem, ar peles labo pogu noklikšķiniet uz diagrammas un pēc tam noklikšķiniet uz Rediģēt datus.

Mērķi

Piemēram, iekļaujiet to mērķu laika skalu, kurus jūs cerat sasniegt.

Misijas pārskats

Ja jums ir misijas pārskats, iekļaujiet to šeit. Iekļaujiet arī citus būtiskus apsvērumus par jūsu uzņēmumu, kas nav iekļauti uzņēmuma vadības kopsavilkumā.

Panākumu atslēga

Aprakstiet unikālus vai atšķirīgus faktorus, kas palīdzēs jūsu biznesa plānam gūt panākumus.

Uzņēmuma apraksts

Sniedziet pozitīvu, kodolīgu un uz faktiem balstītu uzņēmuma aprakstu: ko tas dara un kas to padara unikālu, konkurētspējīgu un veiksmīgu. Aprakstiet īpašus faktorus, kas padarīs jūsu uzņēmumu pievilcīgāku potenciālajiem klientiem, un definējiet jūsu uzņēmuma galvenos mērķus un uzdevumus.

Uzņēmuma īpašumtiesības/juridiskā forma

Norādiet, vai jūsu uzņēmums ir individuālais komersants, korporācija (veids) vai partneruzņēmums. Ja nepieciešams, definējiet uzņēmuma veidu (piemēram, ražošana, produkta virzīšana tirgū vai pakalpojumu sniegšana). Ja ir nepieciešamas licences vai atļaujas, aprakstiet to iegūšanas prasības un to izpildes progresu. Ja vēl neesat norādījis, vai šis ir jauns, neatkarīgs uzņēmums, pārņemts uzņēmums, franšīze vai iepriekšējās uzņēmējdarbības paplašinājums, aprakstiet to šeit.

Atrašanās vieta

Ņemiet vērā, ka dažiem uzņēmumu veidiem atrašanās vieta ir ļoti svarīga, bet citiem — mazāk svarīga. Ja jūsu uzņēmumam nav nepieciešami konkrēti atrašanās vietas apsvērumi, tā varētu būt priekšrocība, un jums tas noteikti ir jāapraksta šeit. Ja esat jau izvēlējies sava uzņēmuma atrašanās vietu, aprakstiet svarīgāko informāciju — kā ceļvedi varat izmantot kādu no nākamajā punktā norādītajiem faktoriem vai citus apsvērumus, kas ir būtiski jūsu uzņēmumam. Ja vēl neesat izvēlējies atrašanās vietu, aprakstiet galvenos kritērijus, lai noteiktu piemērotu atrašanās vietu jūsu uzņēmumam. Apsveriet iespēju izmantot tālāk norādītos piemērus (ņemiet vērā, ka šis nav izsmeļošs saraksts, un jums var būt arī citi apsvērumi): Kāda veida vietu meklējat un kur? Vai pastāv kāda konkrēta vieta, kas būtu īpaši vēlama no mārketinga skatpunkta? Vai jums ir vajadzīgs pirmais stāvs? Ja tā ir, vai ir svarīgi, lai jūsu atrašanās vietai būtu viegli pieejams sabiedriskais transports? Ja apsverat konkrētu atrašanās vietu vai tās salīdzināt, iespējams, ir svarīgi ņemt vērā tālāk minētos punktus: Kādas ir piekļuves iespējas/satiksmes plūsma? Vai stāvvietas ir atbilstošas? Vai ielas apgaismojums ir pietiekams? Vai vieta atrodas tuvu citiem uzņēmumiem vai vietām, kas var palīdzēt piesaistīt klientus jūsu uzņēmumam? Ja uzņēmuma ēka ir labi redzama no ārpuses, vai tās fasāde piesaista uzmanību, vai arī kas būtu jādara, lai piesaistītu potenciālo klientu uzmanību? Vai jūsu uzņēmumam ir piemērota izkārtne: Vai pastāv vietējie likumi par izkārtnēm, kas varētu jūs nelabvēlīgi ietekmēt? Kāda veida izkārtne vislabāk noderētu jūsu vajadzībām? Vai esat iekļāvis izkārtnes izmaksas uzņēmējdarbības sākšanas finanšu aprēķinos?

Interjers

Dažiem uzņēmumiem interjers ir tikpat svarīgs kā atrašanās vieta. Ja tas attiecas uz jūsu uzņēmumu, aprakstiet, kas jūsu interjeru padara atbilstošu. Kā esat aprēķinājis nepieciešamo kvadrātmetru skaitu? Vai esat veicis iepriekšēju plānošanu, lai nodrošinātu, ka varēsit lietderīgi izmantot lielāko daļu savu telpu, piemēram, kā tiks izvietotas mēbeles? Vai pastāv īpašas prasības/modifikācijas, kas jums būs jāuzbūvē vai jāuzstāda jūsu uzņēmuma telpās? Vai jums ir nepieciešama ēkas īpašnieka atļauja vai cita veida atļauja, lai to izdarītu? Kā tiks izstādīti produkti (ja tas attiecas uz jums)? Vai izkārtojums labvēlīgi ietekmē nepieciešamo gaisotni un/vai potenciāli palīdz palielināt pārdošanas apjomus? Aprakstiet jūsu uzņēmuma interjera īpašības, kas nodrošina konkurētspējīgas priekšrocības salīdzinājumā ar līdzīgiem uzņēmumiem.

Darba laiks

Pašsaprotama informācija, kas ir svarīga tādiem uzņēmumiem kā mazumtirdzniecības veikali vai sezonāli uzņēmumi.

Produkti un pakalpojumi

Aprakstiet produktus vai pakalpojumus un to, kāpēc tiem ir pieprasījums. Kāds ir potenciālais tirgus? Kādas priekšrocības tie sniedz klientiem? Kā jūsu produkti vai pakalpojumi veicina jūsu konkurētspēju? Ja jūs pārdodat vairākas produktu vai pakalpojumu līnijas, aprakstiet, kas tajās ir iekļauts. Kāpēc izvēlējāties tieši šo piedāvājumu klāstu? Kā jūs pielāgojat šo piedāvājumu klāstu, lai nodrošinātu tirgus pieprasījumu? Ja jūsu uzņēmums pārdod produktus, vai jums ir vai arī ir nepieciešama krājumu uzskaite? Vai, plānojot krājumus, ir jāņem vērā pasūtījuma izpildes laiks? Vai jums ir nepieciešama audita vai drošības sistēma, lai aizsargātu krājumus? Piezīme. Ja jūsu produkti un/vai pakalpojumi ir svarīgāki par jūsu atrašanās vietu, pārvietojiet šo tēmu pirms atrašanās vietas un darba laika tēmas. Ja jūs piedāvājat tikai produktus vai tikai pakalpojumus, izdzēsiet to virsraksta daļu, kas uz jums neattiecas.

Piegādātāji

Ja informācija par jūsu piegādātājiem, ieskaitot ar viņiem noslēgtos finansiālos līgumus, ir nozīmīga jūsu uzņēmējdarbības sastāvdaļa, iekļaujiet nepieciešamo informāciju šajā sadaļā.

Pakalpojums

Neatkarīgi no tā, vai jūsu uzņēmums pārdod produktus vai pakalpojumus, izmantojiet šo sadaļu, lai aprakstītu klientiem sniegtā pakalpojuma līmeni pirms pārdošanas, pārdošanas laikā un pēc pārdošanas. Kā jūs panākat, lai jūsu pakalpojumi izceltos konkurentu vidū?

Ražošana

Vai jūsu uzņēmums ražo kādus produktus? Ja tā ir, aprakstiet ražošanas telpas un īpašas iekārtas vai aprīkojumu. Neizpaužot patentētu informāciju, aprakstiet ražošanas procesu. Ja vēl neesat to iekļāvis sadaļā par produktiem un pakalpojumiem, aprakstiet, kā tieši pārdosit savus ražojumus patērētājiem. Vai izmantosit vairumtirgotāju vai izplatītāju? Varbūt citu pārdošanas veidu? Kā nogādāsit produktus tirgū?

Pārvaldība

Kā jūsu izglītība vai pieredze palīdzēs padarīt šo uzņēmumu veiksmīgu? Cik iesaistīts uzņēmuma darbībā jūs domājat būt un kuras pārvaldības jomas jūs deleģēsit citiem? Aprakstiet visas personas, kas pārvalda/pāvaldīs jūsu uzņēmumu, iekļaujot šādu informāciju: Kāda ir viņu kvalifikācija un iepriekšējā pieredze? (Pielikumā var iekļaut CV.) Kādas ir viņu stiprās puses vai kompetenču jomas, kas veicina jūsu uzņēmuma attīstību? Kādi ir viņu pienākumi un vai tie ir skaidri definēti (īpaši svarīgi partnerattiecību līgumos)? Ja jūsu pārvaldības komandai trūkst kādu prasmju, vai tās tiek nodrošinātas no ārējiem avotiem vai algojot papildu darbiniekus? Ja jūsu uzņēmumā ir darbinieki, aprakstiet vadības komandķēdi. Kādu apmācību un atbalstu (piemēram, uzņēmuma politiku rokasgrāmata) jūs sniegsit saviem darbiniekiem? Vai piedāvāsit darbiniekiem kādas priekšrocības, kas sekmēs jūsu uzņēmuma izaugsmi? Ja jūsu uzņēmums ir franšīze, kāda veida palīdzību jūs sagaidāt un uz cik ilgu laiku? Iekļaujiet informāciju par darba procedūrām un saistītajām vadlīnijām, ko jums piešķīris franšīzes devējs.

Finanšu pārvaldība

Rakstot šo sadaļu, ņemiet vērā, ka veids, kā tiek pārvaldītas uzņēmuma finanses, var būt gan veiksmes, gan neveiksmes pamatā. Ņemot vērā konkrētos produktus vai pakalpojumus, ko esat paredzējis piedāvāt, paskaidrojiet, kā esat iecerējis padarīt savu uzņēmumu rentablu un cik ilgā laikā to varētu sasniegt. Vai jūsu uzņēmumā būs nodrošināta laba naudas plūsma, vai arī jums būs jāraizējas par apjomīgiem debitoru parādiem un iespējamiem nepiedzenamiem parādiem vai iekasējumiem? Pielikumā jāiekļauj pilna informācija par jaunizveidoto uzņēmumu un tā darbības izmaksām. Taču varat atsaukties uz atbilstošām tabulām, diagrammām vai lappušu numuriem, sniedzot īsu kopsavilkumu par jūsu jaunizveidotā uzņēmuma vajadzībām un darbības budžetu. Jaunizveidota uzņēmuma vajadzības ietver vienreizējus pirkumus, piemēram, nepieciešamo aprīkojumu vai iekārtas, avansa maksājumus, depozītus, kā arī juridisko pakalpojumu izmaksas un honorārus, licences/atļaujas, apdrošināšanu, uzņēmuma telpu renovāciju/iekārtošanu/dekorēšanu, personāla izmaksas pirms uzņēmuma atvēršanas un reklamēšanas Kad būsit gatavs atvērt savu uzņēmumu, būs nepieciešams darbības budžets, kas palīdzēs noteikt izdevumu prioritāti. Budžets ietver naudu, kas nepieciešama, lai izdzīvotu pirmos trīs līdz sešus darbības mēnešus, un parāda, kā plānojat pārvaldīt uzņēmuma finanses. Iekļaujiet šādus izdevumus: īre, komunālie pakalpojumi, apdrošināšana, alga (ieskaitot nodokļus), kredītmaksājumi, biroja preces, komandējumi un izklaide, juridiskās un grāmatvedības izmaksas, reklamēšana, remonts un uzturēšana, nolietojums un citas jūsu uzņēmumam raksturīgas kategorijas. Varat arī iekļaut informāciju (vai atsaukties uz citām šī biznesa plāna sadaļām, ja šī informācija tur ir iekļauta) par grāmatvedības un krājumu pārvaldības sistēmas tipu, kuru izmantojat vai plānojat izmantot, vai arī kuru jums liek izmantot franšīzes devējs.

Jaunizveidota uzņēmuma/pārņemta uzņēmuma kopsavilkums

Apkopojiet galveno informāciju par savu jaunizveidoto vai pārņemto uzņēmumu. (Ja tas neattiecas uz jūsu uzņēmumu, izdzēsiet.) Kā minēts iepriekšējā sadaļā, pielikumā pievienojiet jaunizveidotā vai pārņemtā uzņēmuma izmaksu tabulu.

Mārketings

Lai uzņēmums būtu veiksmīgs, svarīga loma ir mārketingam. Ir svarīgi pēc iespējas vairāk pazīt savus klientus: kas viņi ir, ko vēlas (vai nevēlas) un ko sagaida no jums.

Tirgus analīze

Kāds ir jūsu mērķa tirgus? (Kādi klienti visdrīzāk iegādāsies jūsu preces vai pakalpojumus?) Kāda ir demogrāfija? Kāds ir jūsu potenciālo klientu skaits? Kas viņi ir? Kā darīsit viņiem zināmu, kas esat, kur atrodaties un ko piedāvājat? Ja uzskatāt, ka varat piedāvāt ko jaunu, inovatīvu vai vispārēji nepieejamu: Kā jūs zināt, ka jūsu piedāvājumam būs pieprasījums un ka cilvēki būs gatavi par to maksāt? Ņemiet vērā mērķa tirgu, kuru mēģināt piesaistīt: Vai tas aug, samazinās vai ir nemainīgs? Kāds ir mērķa tirgus procentuālais īpatsvars, kas, jūsuprāt, būs ieinteresēti iegādāties jūsu piedāvājumu? Kā plānojat palielināt sava tirgus daļu? Piezīme. Varat iekļaut, piemēram, tālāk norādīto diagrammu, lai īsumā ilustrētu galvenos punktus par jūsu tirgus potenciālu.

Tirgus segmentēšana

Vai jūsu mērķa tirgus ir segmentēts? Vai viena veida uzņēmējdarbībā pastāv dažādi līmeņi, kas piedāvā atšķirīgu kvalitāti, cenu vai produktu klāstu? Vai tirgus tiek sadalīts grupās pēc ģeogrāfiskā apgabala, produktu līnijām, cenām vai citiem kritērijiem? Kādam tirgus segmentam ir paredzēta jūsu galvenā uzņēmējdarbība? Cik liela procentuālā daļa no kopējā tirgus ir iekļauta šajā segmentā? Cik lielu procentuālo daļu no šī segmenta spēs piesaistīt jūsu uzņēmums? Piezīme. Sektoru diagramma ir lielisks veids, kā attēlot visas relācijas, piemēram, mērķa tirgus procentuālo vērtību, kas ietilpst katrā no galvenajiem segmentiem. Lai mainītu datu etiķešu formu, ar peles labo pogu noklikšķiniet uz etiķetes un pēc tam noklikšķiniet uz Mainīt datu etiķešu formas.

Konkurence

Vai ir kādi citi uzņēmumi, kas nodarbojas ar to pašu ko jūsu uzņēmums? Īsi aprakstiet dažus no saviem tuvākajiem un lielākajiem konkurentiem. Kādu procentuālo tirgus daļu piesaista katrs konkurents? Kādas ir viņu priekšrocības un trūkumi? Ko varat mācīties no viņu uzņēmējdarbības veida, izcenojumiem, reklamēšanas un vispārējām mārketinga metodēm? Kā jūs plānojat konkurēt? Kā jūs plānojat būt veiksmīgāki? Kāda būs jūsu netiešā konkurence, piemēram, interneta veikali, universālveikali vai starptautiskais imports? Kā sekosit līdzi tehnoloģiju jaunumiem un tendenču maiņai, kas nākotnē varētu ietekmēt jūsu uzņēmumu?

Cenu noteikšana

Kādu cenu politiku esat izveidojis? Kuras no tālāk norādītajām cenu noteikšanas stratēģijām ir vispiemērotākās jūsu uzņēmumam? Mazumtirdzniecības izmaksas un cenas, konkurētspējīga cena, cena, kas ir zemāka par konkurenta piedāvāto cenu, cena, kas ir augstāka par konkurenta piedāvāto cenu, cenu pielāgošana, cenu izlīdzināšana, uzcenojums vai cita stratēģija. Kādas ir jūsu konkurentu cenu politikas salīdzinājumā ar jūsu cenām? Vai jūsu cenas atbilst nozares vidējiem rādītājiem? Kā pārraudzīsit cenas un papildu izmaksas, lai nodrošinātu, ka jūsu uzņēmums gūst peļņu? Kā plānojat sekot izmaiņām tirgū, lai nodrošinātu, ka peļņas normu nelabvēlīgi neietekmē jaunievedumi vai konkurence?

Reklāmas un akcijas

Kā plānojat reklamēt savu uzņēmumu? Kuri no tālāk norādītajiem reklamēšanas un akciju veidiem piedāvā vislabākās iespējas sekmīgai uzņēmuma paplašināšanai? Direktorija pakalpojumi, sociālo tīklu vietnes, plašsaziņu līdzekļi (avīze, žurnāls, televīzija, radio), tiešais pasts, reklamēšana pa tālruni, semināri un citi pasākumi, kopīga reklamēšana ar citiem uzņēmumiem, tirdzniecības pārstāvji, pircēju atsauksmes u.c. Kā noteiksit savu reklamēšanas budžetu? Kā izsekosit reklamēšanas un akciju rezultātiem? Vai plānojat veikt regulārus reklamēšanas pasākumus, vai arī rīkosit sezonālas kampaņas? Kā jūsu produkti tiks iepakoti? Vai esat izpētījis, kāda veida iepakojums vislabāk patiks jūsu klientiem? Vai esat veicis dažādu iepakojuma veidu izmaksu analīzi?

Stratēģija un ieviešana

Tagad, kad esat aprakstījis svarīgus sava uzņēmuma aspektus, iespējams, vēlēsities apkopot savu stratēģiju un tās ieviešanu. Ja jūsu uzņēmums ir jauns, nosakiet, kādas darbības ir jāveic vispirms, lai varētu veikt uzņēmējdarbību. Aprakstiet savus mērķus un to, kā un cik ilgā laikā plānojat tos sasniegt. Plānošanai parasti netiek pievērsts pietiekami daudz uzmanības, taču tā ir vissvarīgākā jūsu biznesa plāna sastāvdaļa, lai nodrošinātu, ka pēc iespējas vairāk kontrolējat sava uzņēmuma darbību un virzienu. Kādas plānošanas metodes izmantosit?

Pielikums

Sākuma izdevumi

Uzņēmējdarbības licences
Dibināšanas izdevumi
Noguldījumi
Bankas konts
Īres maksa
Interjera izmaiņas
Nepieciešamās iekārtas/aprīkojums:
1. vienums
2. vienums
3. vienums
Aprīkojuma un iekārtu kopskaits
Apdrošināšana
Biroja preces/vizītkartes
Brošūras
Pirmsatklāšanas reklamēšana
Sākotnējie krājumi
Cits (saraksts):
1. vienums
2. vienums
Biznesa uzsākšanas kopējās izmaksas

Sākuma kapitāla noteikšana

Sākumā šīs lapas naudas plūsmas tabulā ievadiet vērtības, kas paredzētas dažādiem izdevumu veidiem. Aizpildiet datus par pirmo mēnesi, sākot no rindas, kurā ievadītais sākuma kapitāls ir 0 EUR, un sadaliet izejošās naudas plūsmas izdevumus no naudas plūsmas tabulas trīs galvenajās sadaļās: Īres maksa, Alga un Cits (ieskaitot sadaļā "Cits" iekļautās neapmaksātās biznesa uzsākšanas izmaksas pirmajā mēnesī). Turpiniet ievadīt prognozētos mēnešu rādītājus tabulā, līdz beigu atlikums ir konsekventi pozitīvs. Atrodiet lielāko negatīvo atlikumu. Tā ir summa, kas nepieciešama, lai jaundibinātais uzņēmums varētu izdzīvot līdz peļņas un zaudējumu slieksnim, kad visus izdevumus segs ieņēmumi. Turpiniet, ievietojot nepieciešamā sākuma kapitāla summu naudas plūsmas tabulā kā 1. mēneša sākuma kapitālu.

1. mēnesis	2. mēnesis	3. mēnesis	4. mēnesis	5. mēnesis	6. mēnesis	7. mēnesis	8. mēnesis
Sākuma kapitāls	0,00 EUR
Ienākošā naudas plūsma:
Pārdošanas ieņēmumi
Debitoru parādi
Ienākošā naudas plūsma kopā
Izejošā naudas plūsma:
Īres maksa
Alga
Cits
Izejošā naudas plūsma kopā
Beigu atlikums
Neto naudas plūsma

Naudas plūsma

1. mēnesis	2. mēnesis	3. mēnesis	4. mēnesis	5. mēnesis	6. mēnesis	7. mēnesis	8. mēnesis	9. mēnesis	10. mēnesis	11. mēnesis	12. mēnesis
Sākuma kapitāls
Ienākošā naudas plūsma:
Pārdošanas ieņēmumi
Debitoru parādi
Ienākošā naudas plūsma kopā
Izejošā naudas plūsma (izdevumi):
Īres maksa
Komunālie pakalpojumi
Alga (iesk. nodokļus)
Pabalsti
Aizdevuma maksājumi
Ceļošanas izdevumi
Apdrošināšana
Reklāma
Profesionālās izmaksas
Biroja piederumi
Pasta izdevumi
Tālrunis
Internets
Banku pakalpojumu izmaksas
Izejošā naudas plūsma kopā
Beigu atlikums

Prognozēto ienākumu aprēķins

Prognozēto ienākumu aprēķins ir finanšu pārvaldības metode, kas ļauj priekšskatīt katrā mēnesī gūto ienākumu summu, pamatojoties uz saprātīgām prognozēm par mēneša pārdošanas apjomu un izmaksām/izdevumiem. Ja ir izstrādāti un ievadīti prognozētie mēneša ienākumi, šie skaitļi kalpo kā mērķis, lai kontrolētu darbības izdevumus. Kad tiek gūti reālie ienākumi, to salīdzinājums ar prognozētajiem ienākumiem parāda, vai netiek pārsniegtas prognozētās izmaksas. Pēc tam var veikt nepieciešamās darbības problēmu novēršanai. Rūpnieciskās ražošanas apjoms procentos (Rūpn. %) tiek aprēķināts, pareizinot izmaksas/izdevumus ar 100% un sadalot rezultātu ar kopējo neto apgrozījumu. Tas norāda kopējos pārdošanas apjomus, kas ir attiecīgās nozares standarts. Šo informāciju var iegūt no tirdzniecības asociācijām, grāmatvežiem, bankām vai uzziņu bibliotēkām. Nozares rādītāji ir noderīgs etalons, ar ko salīdzināt sava uzņēmuma izmaksas/izdevumus. Salīdziniet gada procentuālo vērtību ar skaitli, kas norādīts rūpnieciskās ražošanas apjoma procentu kolonnā. Tālāk ir sniegts skaidrojums par dažiem tabulā izmantotajiem terminiem: Kopējais neto apgrozījums (ieņēmumi). Šis skaitlis ir kopējais prognozētais pārdošanas apjoms mēnesī. Esiet pēc iespējas reālistiskāks, ņemot vērā sezonas tendences, ieņēmumus, atvieglojumus un cenu pazeminājumus. Pārdošanas izmaksas. Lai iegūtu reālistiskus skaitļus, šajā rādītājā ir jāiekļauj visas izmaksas, kas saistītas ar pārdošanu. Piemēram, ja ir runa par krājumiem, iekļaujiet transporta un piegādes izmaksas. Jāiekļauj arī tiešās darbaspēka izmaksas. Bruto peļņa. To aprēķina, atņemot pārdošanas izmaksas no kopējā neto apgrozījuma. Bruto segums. To aprēķina, dalot bruto peļņu ar kopējo neto apgrozījumu. Kontrolējamie izdevumi. Algas (pamatlikme plus virsstundas), algu izmaksas (tostarp maksas atvaļinājumi, slimības atvaļinājumi, veselības apdrošināšana, bezdarba apdrošināšana un sociālās apdrošināšanas nodokļi), ārējo pakalpojumu izmaksas (tostarp apakšlīgumi, ārštata darbs un īpašie jeb vienreizējie pakalpojumi), izejmateriāli (tostarp visi produkti un pakalpojumi, kas ir iegādāti izmantošanai uzņēmumā), komunālie pakalpojumi (ūdens, apkure, elektrība, atkritumu savākšana u.c.), remonts un uzturēšana (ieskaitot regulāros un periodiskos izdevumus, piemēram, telpu krāsošanu), reklamēšana, ceļošana un transports (piemēram, darba automobiļu izmantošana personiskām vajadzībām, autostāvvietas un komandējumi), grāmatvedība un juridiskie pakalpojumi (ārpus uzņēmuma profesionālo pakalpojumu izmaksas). Pastāvīgie izdevumi. Īres maksa (tikai nekustamam īpašumam, kas tiek izmantots uzņēmējdarbībā), nolietojums (pamatlīdzekļu amortizācija), apdrošināšana (ugunsgrēks, atbildība par īpašumu vai produktiem, darbinieku kompensācija, zādzība u.c.), aizdevuma atmaksa (tostarp nenomaksāto uzņēmuma aizņēmumu procenti un pamatsummas), dažādi izdevumi (neprecizēti, nelieli izdevumi, kas nav iekļauti citos pārskatos vai sadaļās). Neto peļņa/zaudējumi (pirms nodokļiem). To aprēķina, atņemot kopējos izdevumus no bruto peļņas. Nodokļi. Inventāra nodoklis, pārdošanas nodoklis, akcīzes nodoklis, nekustamā īpašuma nodoklis, federālais nodoklis, valsts nodoklis utt. Neto peļņa/zaudējumi (pēc nodokļiem). To aprēķina, atņemot nodokļus no neto peļņas pirms nodokļiem. Gada kopsumma. Saskaitiet visus mēneša rādītājus par katru pārdošanas un izdevumu vienumu. Gada procentuālā vērtība. Sareiziniet gada procentuālo vērtību ar 100% un sadaliet iegūto rezultātu ar kopējā neto apgrozījuma summu. Salīdziniet ar rūpnieciskās ražošanas apjoma procentuālo vērtību pirmajā kolonnā.

Rūpn. %	Jan.	Feb.	Marts	Apr.	Maijs	Jūn.	Jūl.	Aug.	Sep.	Okt.	Nov.	Dec.	Gada kopsumma	Gada %
Progn. neto apgrozījums
Pārdošanas izmaksas
Bruto peļņa
Kontrolējamie izdevumi.
Algas
Algu izmaksas izdevumi
Juridiskie pakalpojumi/grāmatvedība
Reklāma
Ceļošana/transports
Nodevas/dalības maksas
Komunālie pakalpojumi
Dažādi
Kontrolējamie izd. kopā
Pastāvīgie izdevumi.
Īres maksa
Nolietojums
Apdrošināšana
Atļaujas/licences
Aizdevuma maksājumi
Dažādi
Pastāvīgie izdevumi kopā
Izdevumi kopā
Neto peļņa/zaudējumi pirms nodokļiem
Nodokļi
Neto peļņa/zaudējumi pēc nodokļiem

Peļņas vai zaudējumu aprēķins

Šajā tabulā ir iekļauta gandrīz tāda pati pamatinformācija kā prognozēto ienākumu aprēķinā. Uzņēmumi, kas jau kādu laiku ir reģistrēti, parasti izmanto šo aprēķinu, lai salīdzinātu kādu periodu ar citu. Daudzi aizdevēji var pieprasīt peļņas un zaudējumu aprēķinu par pēdējo trīs gadu darbību. Tā vietā, lai salīdzinātu faktiskos ienākumus un izdevumus ar rūpnieciskās ražošanas apjoma procentuālās vērtības vidējo aritmētisko, šis peļņas un zaudējumu aprēķins salīdzina katru ienākumu un izdevumu posteni ar summu, kas bija paredzēta budžeta izpildei. Lielākajā daļā datorizēto grāmatvedības sistēmu var izveidot peļņas un zaudējumu aprēķinu par konrētiem periodiem ar vai bez budžeta salīdzinājuma.

Peļņa vai zaudējumi, budžets salīdz. ar faktiskajiem ienākumiem/izdevumiem: ([sākuma mēnesis, gads]—[beigu mēnesis, gads])

[sākuma mēnesis, gads]—[beigu mēnesis, gads]	Budžets	Summa virs budžeta
Ienākumi:
Pārdošana
Cits
Kopējie ienākumi
Izdevumi:
Algas
Algu izmaksas izdevumi
Juridiskie pakalpojumi/grāmatvedība
Reklāma
Ceļošana/transports
Nodevas/dalības maksas
Komunālie pakalpojumi
Īres maksa
Nolietojums
Atļaujas/licences
Aizdevuma atmaksa
Dažādi
Izdevumi kopā
Neto peļņa/zaudējumi

Bilance

Tālāk ir sniegtas norādes par to, kas jāiekļauj bilancē: (Lietošanai jau izveidotos uzņēmumos) Aktīvs. Jebkas vērtīgs, kas pieder uzņēmumam vai kam ir juridiskas saistības. Aktīvu kopsumma ietver visas neto vērtības; summas, kas rodas, atņemot nolietojumu un amortizāciju no sākotnējām izmaksām, kad aktīvs pirmo reizi iegūts. Apgrozāmie līdzekļi. Naudas līdzekļi kasē. Nauda bankā vai resursi, ko var pārvērst skaidrā naudā 12 mēnešu laikā pēc bilances datuma. Mazais kases postenis. Skaidra nauda dažādiem nelieliem izdevumiem. Debitoru parādi. Summas, kuras klienti ir parādā par precēm vai pakalpojumiem. Krājumi. Pieejamās izejvielas un pamatmateriāli, nepabeigtie ražojumi un gatavie ražojumi (kas izgatavoti vai iegādāti tālākpārdošanai). Īstermiņa ieguldījumi. Procentu vai dividenžu uzkrājumi, ko var pārvērst par naudu gada laikā; akcijas, obligācijas, noguldījumu kontu depozīti. Tiem ir jānorāda izmaksas vai pašreizējā tirgus vērtība atkarībā no tā, kura summa ir mazāka. Īstermiņa ieguldījumus sauc arī par "pagaidu ieguldījumiem" vai "tirgus vērtspapīriem". Nākamo periodu izmaksas. Preces, pabalsti vai pakalpojumi, kurus uzņēmums maksā vai nomā iepriekš, piemēram, biroja iekārtas, apdrošināšana vai darba vieta. Ilgtermiņa ieguldījumi. Uzkrājumi, kurus uzņēmums plāno saglabāt vismaz vienu gadu. Tiek dēvēti arī par ilgtermiņa pamatlīdzekļiem. Parasti tie ir procentus vai dividendes maksājošas akcijas, obligācijas vai noguldījumu konti. Pamatlīdzekļi. Šis termins ietver visus resursus, kas pieder uzņēmumam vai kurus tas iegūst izmantošanai saimnieciskajā darbībā, un kas nav paredzēti tālākpārdošanai. Tie var būt izīrēti, nevis uzņēmuma īpašums, un, atkarībā no nomas līguma, tie jāiekļauj kā vērtīgs pamatlīdzeklis un kā saistības. Pamatlīdzekļi ietver zemi (jānorāda sākotnējā iegādes cena bez tirgus vērtības), ēkas, būves, aprīkojumu, mēbeles, transportlīdzekļus. Pasīvs Īstermiņa saistības. Ietver visus parādus, naudas saistības un prasības, kas jāsamaksā 12 mēnešu laikā. Kreditoru saistības. Summas, kas jāsamaksā piegādātājiem par uzņēmējdarbībai iegādātajām precēm un pakalpojumiem. Parādi kreditoriem. Maksājamās pamatsummas atlikums īstermiņa parādam, līdzekļi, kas patapināti uzņēmumam. Ietver arī pašreizējo summu, kas maksājama par parādiem, kuru termiņi pārsniedz 12 mēnešus. Maksājamie procenti. Maksājamās summas par īstermiņā un ilgtermiņā aizņemto kapitālu un kredītiem, kas attiecas uz uzņēmumu. Maksājamie nodokļi. Summas, kas radušās uzskaites periodā, uz kuru attiecas bilance. Algu samaksa. Algas, kas attiecas uz bilances periodu. Ilgtermiņa saistības. Parādi, līguma maksājumi vai hipotēku maksājumi, kuru samaksas termiņš pārsniedz 12 mēnešus. Tās ir jānorāda pēc neapmaksātā atlikuma, atņemot pašreizējo pozīciju. Neto vērtība. Tiek dēvēta arī par pašu kapitālu. Tā ir īpašnieka(u) prasījuma summa par uzņēmuma pamatlīdzekļiem. Īpašumtiesību vai partnerības gadījumā šis kapitāls ir katra īpašnieka sākotnējais ieguldījums, kā arī ienākumi pēc izņemšanas. Lielākajā daļā datorizēto grāmatvedības sistēmu var izveidot bilanci, kas atbilst nepieciešamajam periodam. Piezīme. Aktīvu kopsumma vienmēr būs vienāda ar saistību kopsummu plus kopējo neto vērtību. Tas nozīmē, ka aktīvu kopsumma un saistību kopsumma vienmēr būs vienāda.

Aktīvs Apgrozāmie līdzekļi. Skaidra nauda: Mazais kases postenis Debitoru parādi Krājumi Īstermiņa ieguldījumi Nākamo periodu izmaksas Ilgtermiņa ieguldījumi Pamatlīdzekļi: Zemes Ēkas Būves Aprīkojums Mēbeles Automobiļi/transportlīdzekļi Citi aktīvi: 1. vienums 2. vienums 3. vienums	Pasīvs Īstermiņa saistības. Kreditoru saistības Parādi kreditoriem Maksājamie procenti Maksājamie nodokļi: Federālais ienākumu nodoklis Valsts ienākumu nodoklis Pašnodarbinātā nodoklis Pārdošanas nodoklis (mazajiem uzņēmumiem) Īpašuma nodoklis Algu uzkrājumi Ilgtermiņa saistības Parādi kreditoriem Neto vērtība/pašu kapitāls/nesadalītā peļņa
Aktīvu kopsumma:	Pasīvu kopsumma:

Pārdošanas budžets

Šī informācija var tikt parādīta diagrammas vai tabulas formā vai nu pa mēnešiem, ceturkšņiem vai gadiem, lai ilustrētu paredzēto pārdošanas apjoma pieaugumu un izrietošās pārdošanas izmaksas.

Atskaites punkti

Šis ir mērķu saraksts, ko jūsu uzņēmums, iespējams, centīsies sasniegt, izmantojot sākuma un beigu datumus un budžetu. To var parādīt arī tabulā vai diagrammā.

Peļņas un zaudējumu sliekšņa analīze

Izmantojiet šo sadaļu, lai novērtētu uzņēmuma rentabilitāti. Varat izvērtēt, cik tuvu esat peļņas un zaudējumu sliekšņa sasniegšanai, ja izdevumus sedz pārdošanas summa un tie atrodas pie rentabilitātes robežas. Peļņas un zaudējumu sliekšņa analīze var norādīt, kāds pārdošanas apjoms jums būs nepieciešams, lai gūtu peļņu. To var izmantot arī kā ceļvedi cenu noteikšanā. Ir trīs pamata veidi, kā palielināt uzņēmuma peļņu: ģenerēt pārdošanas apjomus, paaugstināt cenas un/vai pazemināt izmaksas. Tas viss var ietekmēt jūsu uzņēmumu: ja paaugstināsit cenas, iespējams, vairs nebūsit konkurētspējīgs. Ja ģenerēsit papildu pārdošanas apjomus, iespējams, jums būs jāalgo papildu personāls, lai varētu nodrošināt pārdošanas apjomus, tādējādi palielinot izmaksas. To pastāvīgo izmaksu pazemināšanai, kas jūsu uzņēmumam ir jāmaksā katru mēnesi, būs lielāka ietekme uz peļņas normu nekā mainīgo izmaksu mainīšanai. Pastāvīgās izmaksas. Īres maksa, apdrošināšana, alga, u. tml. Mainīgās izmaksas. Izmaksas, par kurām iegādājaties produktus, aprīkojumu utt. Seguma summa. Tā ir pārdošanas cena mīnus mainīgās izmaksas. Tā nosaka pieejamo summu, lai segtu pastāvīgās izmaksas un gūtu peļņu. Seguma summas līmenis. Šis ir kopējais pārdošanas apjoms mīnus mainīgās izmaksas, kas dalītas ar kopējo pārdošanas apjomu. Tas norāda katras pārdošanas summas procentuālo vērtību, lai segtu pastāvīgās izmaksas un gūtu peļņu. Peļņas un zaudējumu slieksnis. Šī ir summa, kas tiek iegūta, ja pārdošanas apjomu kopsumma ir vienāda ar kopējiem izdevumiem. Tā norāda minimālo pārdošanas apjomu summu, kas ir jāiegūst pirms peļņas gūšanas. Peļņas un zaudējumu slieksnis vienībās. Uzņēmumiem, uz ko tas attiecas: tā ir pastāvīgo izmaksu kopsumma, kas tiek dalīta ar vienības pārdošanas cenu mīnus mainīgās izmaksas par vienu vienību. Tā norāda, cik daudz vienību jums ir jāpārdod pirms peļņas gūšanas. Peļņas un zaudējumu slieksnis valūtā. Šī ir pastāvīgo izmaksu kopsumma, kas sadalīta ar seguma summas līmeni. Tā ir minimālo pārdošanas apjomu summas aprēķina metode, kas ir jāiegūst pirms peļņas gūšanas. Piezīme. Ja pārdošanas apjoma summa ir mazāka par peļņas un zaudējumu slieksni, jūsu uzņēmums zaudē naudu.

Dažādi dokumenti

Lai ilustrētu biznesa plānā iekļautos aprēķinus, ir jāiekļauj daži vai visi tālāk norādītie dokumenti. Personiskie CV Personiskie finanšu pārskati Kredītu atskaites, darba un individuālai lietošanai Nomas līgumu kopijas Atsauces vēstule Līgumi Juridiskie dokumenti Personiskās un uzņēmuma nodokļu deklarācijas Dažādi saistītie dokumenti. Fotoattēli